เทศบัญญัติเทศบาลเมืองหนองบัวลำภูเทศบัญญัติเทศบาลเมืองหนองบัวลำภูเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่เทศบาลเมืองหนองบัวลำภูอำเภอเมืองหนองบัวลำภู จังหวัดหนองบัวลำภูพ.ศ. ๒๕๕๘ อาศัยอำนาจตามความในมาตรา ๑๐ (๒) แห่งพระราชบัญญัติควบคุมอาคาร พ.ศ.๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ (๒) แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลเมืองหนองบัวลำภู โดยความเห็นชอบของสภาเทศบาลเมืองหนองบัวลำภู ผู้ว่าราชการจังหวัดหนองบัวลำภูคณะกรรมการควบคุมอาคาร และได้รับอนุมัติจากรัฐมนตรีว่าการกระทรวงมหาดไทยจึงออกเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลเมืองหนองบัวลำภู เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่เทศบาลเมืองหนองบัวลำภูอำเภอเมืองหนองบัวลำภู จังหวัดหนองบัวลำภู พ.ศ. ๒๕๕๘ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในเทศบัญญัตินี้บริเวณที่ ๑ และ บริเวณที่ ๒ หมายความว่าพื้นที่บริเวณตามที่กำหนดไว้ในข้อ ๑ แห่งกฎกระทรวงกำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลหนองภัยศูนย์ตำบลโพธิ์ชัย ตำบลลำภู ตำบลนาคำไฮ ตำบลหนองบัว ตำบลหนองสวรรค์ ตำบลบ้านพร้าว และตำบลบ้านขามอำเภอเมืองหนองบัวลำภู จังหวัดหนองบัวลำภู พ.ศ. ๒๕๔๗ เว้นแต่บริเวณที่ ๓บริเวณที่ ๓ หมายความว่าพื้นที่บริเวณ ดังต่อไปนี้ทิศเหนือ จดเขตทางหลวงแผ่นดินหมายเลข๒๑๐ ฟากใต้ทิศตะวันออก จดห้วยเชียง ฝั่งเหนือทิศใต้ จดห้วยเชียงฝั่งเหนือทิศตะวันตก จดเส้นขนานระยะ ๖๕๐ เมตร กับถนนวรราชภักดีฟากตะวันตกทั้งนี้ ตามแผนที่ท้ายเทศบัญญัตินี้ข้อ ๔ ให้กำหนดพื้นที่ในเขตเทศบาลเมืองหนองบัวลำภูอำเภอเมืองหนองบัวลำภู จังหวัดหนองบัวลำภูภายในบริเวณแนวเขตตามแผนที่ท้ายเทศบัญญัตินี้ เป็นบริเวณห้ามก่อสร้างอาคารชนิดและประเภทดังต่อไปนี้(๑) ภายในบริเวณที่ ๑ และบริเวณที่ ๒ห้ามบุคคลใดก่อสร้างอาคารพาณิชยกรรมประเภทค้าปลีกค้าส่งตามที่กำหนดไว้ในข้อ ๒แห่งกฎกระทรวงกำหนดบริเวณห้ามก่อสร้างดัดแปลงหรือเปลี่ยนการใช้อาคารบางชนิดหรือบางประเภทในพื้นที่บางส่วนในท้องที่ตำบลหนองภัยศูนย์ ตำบลโพธิ์ชัย ตำบลลำภู ตำบลนาคำไฮตำบลหนองบัว ตำบลหนองสวรรค์ ตำบลบ้านพร้าว และตำบลบ้านขาม อำเภอเมืองหนองบัวลำภูจังหวัดหนองบัวลำภู พ.ศ. ๒๕๔๗(๒) ภายในบริเวณที่ ๓ ห้ามบุคคลใดก่อสร้างอาคาร ดังต่อไปนี้(ก) อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกันเพื่อประกอบกิจการในอาคารหลังเดียวกันหรือหลายหลังเกิน ๗,๐๐๐ เมตร(ข)อาคารพาณิชยกรรมประเภทค้าปลีกค้าส่งที่มีพื้นที่ใช้สอยอาคารรวมกัน เพื่อประกอบกิจการในอาคารหลังเดียวกันหรือหลายหลังตั้งแต่๓๐๐ ตารางเมตร แต่ไม่เกิน ๗,๐๐๐ ตารางเมตร เว้นแต่อาคารพาณิชยกรรมประเภทค้าปลีกค้าส่งนั้นเป็นไปตามข้อกำหนดในข้อ๒ (๒) (ข) ๑. ๓. ๔. ๕. ๖. ๗. ๘. ๙. และ ๑๐. แห่งกฎกระทรวงกำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิดหรือบางประเภท ในพื้นที่บางส่วนในท้องที่ตำบลหนองภัยศูนย์ตำบลโพธิ์ชัย ตำบลลำภู ตำบลนาคำไฮ ตำบลหนองบัว ตำบลหนองสวรรค์ ตำบลบ้านพร้าวและตำบลบ้านขาม อำเภอเมืองหนองบัวลำภู จังหวัดหนองบัวลำภู พ.ศ. ๒๕๔๗และต้องมีระยะจากแนวศูนย์กลางปากทางเข้าออกของรถยนต์อยู่ห่างจากทางร่วมทางแยกที่เป็นทางบรรจบกันของถนนสาธารณะที่มีเขตทางตั้งแต่๑๔ เมตรขึ้นไปไม่น้อยกว่า ๑๕๐ เมตรข้อ ๕ ภายในบริเวณพื้นที่ที่กำหนดตามข้อ๔ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วภายในบริเวณพื้นที่ที่กำหนดตามข้อ๔ ก่อนหรือในวันที่เทศบัญญัตินี้ใช้บังคับ ให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๗ ให้นายกเทศมนตรีเมืองหนองบัวลำภูเป็นผู้รักษาการตามเทศบัญญัตินี้ประกาศณ วันที่ ๒ ตุลาคม พ.ศ. ๒๕๕๘สุวิจักขณ์ลีประเสริฐภรนายกเทศมนตรีเมืองหนองบัวลำภู[เอกสารแนบท้าย]๑. แผนที่ท้ายเทศบัญญัติเทศบาลเมืองหนองบัวลำภูเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในพื้นที่เทศบาลเมืองหนองบัวลำภู อำเภอเมืองหนองบัวลำภูจังหวัดหนองบัวลำภู พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๑๕ ตุลาคม ๒๕๕๘ปุณิกา/ผู้ตรวจ๒๘ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๒๕๓ ง/หน้า ๒๒/๑๔ ตุลาคม ๒๕๕๘